Zelený mužík (mimozemšťan)

(Malý) zelený muží(če)k (iné názvy pozri nižšie) je (spravidla žartovné) synonymné označenie (spravidla inteligentného a/alebo humanoidného) mimozemšťana, prípadne špeciálne Marťana, a to najmä stereotypného mimozemšťana z klišéovitej science-fiction. V angličtine sa v tomto význame vyskytuje od roku 1907, bežnejšie ale až od konca 30. rokov 20. storočia; neskôr sa rozšíril do iných jazykov.vert. In: little green men. In: 

V užšom zmysle pojem označuje len stereotypných humanoidných mimozemšťanov, ktorí majú zelenú (a nie napríklad sivú) kožu alebo zelený oblek, a prípadne aj veľkú hlavu, a sú menší (prípadne občas rovnako vysokí) ako ľudia. Ide o pojem buď z klišéovitej (staršej) science-fiction alebo z ojedinelých starších hlásení pozorovaní mimozemšťanov alebo sa tento pojem používa posmešne, najmä na označenie (údajne) absurdného predmetu záujmu (t. j. čudesných mimozemšťanov) rôznych ufológov a (údajne) dôverčivých ľudí. Z celkového počtu hlásení (údajných) pozorovaní mimozemšťanov predstavuje tento (teda zelený) typ mimozemšťana zanedbateľné množstvo, najčastejšie sú hlásení siví a rozliční iní nezelení mimozemšťania.CLARK, J. Unexplained! Detroit, London: Visible Ink Press. 1999 , S. 442, 443

Tento článok sa zaoberá len zelenými mužíkmi v užšom zmysle, o mimozemšťaňoch všeobecne pozri článok mimozemšťan.

 Názvy 
Slovenské názvy sú: zelený mužík (množné číslo: zelení mužíci/mužíkovia), malý zelený mužík (mn. č. malí zelení mužíci/mužíkovia)CSERE, E. História astronómie. Prešov: Hvezdáreň a planetárium, 1993. S. 50, zelený mužíčekHAWKING, S. Ilustrovaná stručná história času. Bratislava: Slovart, 2010. S. 129SOUČEK, L. Tušenie tieňa. Bratislava: Tatran, 1984, S. 324, malý zelený mužíčekHRIC, L. Pulzary 50 rokov od objavu. Ako ich využijeme? . In: Kozmos č. 2, 2018, malý zelený človek (mn. č. malí zelení ľudia)PUSZTAYOVÁ, G. Ufonauti v rezervácii. UFO magazín č. 11, 1996, S. 19UFO očami kozmonautov. Výber č. 51, 1981, S. 17, zelený človiečikVLASOV, P. V. Röntgenológia včera, dnes a zajtra. Bratislava: Smena, 1983. S. 16Balónom okolo Marsu. In: Express international č. 24, 1991, S. 7, malý zelený človiečikBOZA, B. UFO nad Juhosláviou. UFO magazín č. 2 1993 S. 32, zriedkavo malý zelený mužOdpovedáme zvedavým. In: Prúd, č. 7, 1970, S. 35BUTTLAR, J. von. Život na Marse. Bratislava: Slovenský spisovateľ, 1991. S. 111, 112, v množnom čísle aj: zelení ľudkoviaALLAN, J. et al. Viery a vyznania. Bratislava: Slovart, 1993. S. 186Existujú malí zelení ľudkovia? International ExPress č. 9, 1997 S. 60-61 či malí zelení ľudkoviaPUSZTAYOVÁ, G., Po stopách cudzincov. UFO magazín č. 3 1997. S. 19 NIENACKI, Z. Pán Tragáčik a človek z UFO. Bratislava: Mladé letá. 1990. S. 91, 92, 169, 186, 201, 240.

Anglický názov je little green man, resp. v množnom čísle little green men. Skratka je LGM.
 Príklady hlásení zelených mimozemšťanov 
Príklady udalostí, ktorých svedkovia opísali prítomnosť zelených mimozemšťanov:
 údajné zabitie humanoidnej bytosti „zelenej farby vysokej nanajvýš osemnásť palcov [46 cm]“ psami na farme pri meste Farmersville v Texase v roku 1913, ktoré bolo medializované v roku 1978, dostupné online
 pozorovanie oregonského farmára Billa Scheninga, ktorý tvrdil, že 24. júna 1947 nad poľom videl „sférický objekt vznášajúci sa päť alebo šesť stôp [152 až 183 cm]“, pričom pod ním sa nachádzali „dvaja mužíčkovia v zelených skafandroch s bielymi helmami [...] vysokí nanajvýš 3 stopy [91 cm]“,. Zdroj:  dostupné online
 údajný únos brazílskeho nočného strážnika Antonia Carlosa Ferreiru 18. júna 1979, ktorého sa zúčastnilo „dvanásť odlišných mimozemšťanov z dvoch odlišných, no zjavne príbuzných druhov [...]. Jedna skupina pozostávala z humanoidov s pokožkou zelenej farby, s jemnými tmavými vlasmi, tenkými perami a nosmi, s veľkými očami a špicatými ušami. [...] Všetky [bytosti] boli štyri stopy [122 cm] vysoké a odeté v bielych rovnošatách a s rukavicami.“, dostupné online
 stretnutie rančera pri texaskom meste Waco, ktorý podľa ufologičky Lindy Moulton Howe spozoroval „dvoch zelenkastých humanoidov s mandľovými očami a s veľkými hlavami v tvare vajca“ pri tom, ako odvádzali jedno z jeho teliat.. Zdroj:  dostupné online

 Referencie 

 Iné projekty 
}

Kategória:Mimozemšťania